Борис Младенов-Young
„Как може да се къпеш всеки ден!“…

chitanka.info

„Как може да се къпеш всеки ден!“,

възкликна в спора тя и възмутена

изнесе цяла лекция пред мен

за личната телесна хигиена.

„Животните — тук вече прекали,

се къпят два-три пъти на година…

Май трябва да си много мръсен ти —

не виждам по-съществена причина.“

Шокиран, обвинявах своя слух —

погрешно, мислех, я разбрах и чух.

За съжаление не беше грешка.

Най-чудно е, че младата жена,

която бях принуден да търпя,

бе новодипломирана колежка.

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.